recursal/SuperWikiNEXT-32B huggingface dataset:
நுவரெலியா மாவட்டத்தில் பொகவந்தலாவை பிரதேசத்தில் அமைந்துள்ள்ள **கெக்கஸ்வோல்ட் இல 02 தமிழ் மகாவித்தியாலயம்** 1941 இல் லெட்சுமித் தோட்டத்தில் ஆரம்பப்பிரிவுப் பாடசாலையாக விளங்கியது (தரம் 1 தொடக்கம் தரம் 5 வரை). இப்பாடசாலை காலப்போக்கில் மாணவர் வரவு குறைந்தமையால் மூடப்பட்டு அழிவுற்ற நிலையில் இருந்த்தாக அறியக்கிடைகின்றது. இந்நிலையைல் மலையகத்தின் பெரும்பாலன பாடசாலைகளுக்குப் புத்துயிரூட்டும் வகையில் "சீடா" செயற்திட்டத்தினூடாக பாடசாலைகளுக்கு தளவாடங்கள் மற்றும் சிறிய வழங்கள் கிடைத்தது. 

ஒரு அதிபருடனும் இரண்டு ஆசிரியருடனும் தரம் 1 இல் 14 மாணவர்களுடனும் தரம் 6 இல் 17 மாணவர்களுடனும் 1992 இல் புதிய கட்டடத்தில் பாடசாலை ஆரம்பிக்கப்பட்டது. இக்காலகட்டத்தில் இப்பாடசாலை டியன்சின் தமிழ் வித்தியாலயத்தின் ஓர் இணைப்புப் பாடசாலையாகவே இருந்தது.

அதிபர்கள்
---------

* 1997 – 2000 இ. லோகநாதன்
* 2000 – 2003 ஆ. வேலுசாமி
* 2003 - ஏ.செல்வராஜ்
* தற்போது - அருளாநந்தன்

வேறுதகவல்கள்
------------

* இந்தப் பாடசாலை 2002 தசாப்த விழாவினைக் கொண்டாடியது.
* இந்தப் பாடசாலைக்கு இதுவரை கணினி, விஞ்ஞான ஆய்வுகூடம், வாசிகசாலை போன்றவை இல்லாமை குறிப்பிடத்த குறைபாடுகள் ஆகும்.
* இப்பாடசாலையின் பழைய மாணவர்களால் 2017ஆம் ஆண்டு மார்ச் மாதம் பாடசாலையின் வெள்ளிவிழா
[*தொடர்பிழந்த இணைப்பு*] சிறப்பாக கொண்டாடப்பட்டது.

வெளி இணைப்புக்கள்
-----------------

* பாடசாலையின் இணையதளம்
* பாடசாலையின் முகநூல் பக்கம்

உசாத்துணை
---------

* ஞாயிறு தினக்குரல் 7 ஜனவரி, 2007
**பென்விக் தீவு கலங்கரை விளக்கம்** (*Fenwick Island Light*) அமெரிக்காவின் டெலவெயர் மாநிலத்தில் அமைந்துள்ள கலங்கரை விளக்கு.

வரலாறு
------

1856ஆம் ஆண்டு, அமெரிக்க நாடாளுமன்றம் 25,000 அமெரிக்க டாலர்களை பென்விக் தீவின் கலங்கரை விளக்கை கட்டுவதற்கு ஒதுக்கியது. சனவரி 11, 1858ல் இந்த கலங்கரை விளக்கை கட்டுவதற்கு பத்து ஏக்கர் நிலத்தை மேரி சி. ஹால் என்பவர் வெறும் 50 டாலர்களுக்கு அரசிடம் விற்றார். டிசம்பர் 29, 1858 இல் இக்கலங்கரைவிளக்கு கட்டி முடிக்கபட்டது; ஆனால் ஆகத்து 1, 1859 இல் தான் விளக்கு ஏற்றப்பட்டது. இது 87 அடி உயரம் கொண்டது. 940 ஆம் ஆண்டு தானியங்கி கலங்கரை விளக்கமாக மாற்றப்பட்டது.

1978 ஆம் ஆண்டு இதன் பயன்பாடு நிறுத்தப்பட்டது. பின் 1982 ஆம் ஆண்டு, மக்களின் கோரிக்கைகளாலும் ஆர்ப்பட்டங்களாலும் மீண்டும் செயல்படத் தொடங்கியது. 1997 ஆம் ஆண்டு மக்களின் உதவியால் கலங்கரை விளக்கு முழுமையாக செப்பனிடப்பட்டது. சூலை 1998 ஆம் மாதம் மீண்டும் பயன்பாட்டிற்கு வந்தது.

டெலவெயர் மாநில அரசுக்கு இந்த கலங்கரை விளக்கு சொந்தமாகும், மக்களின் உதவியாலும் சில நிறுவனங்களின் உதவியாலும் இக்கலங்கரை விளக்கு இன்றும் எரிந்துகொண்டிருக்கிறது. மக்கள் இக்கலங்கரை விளக்கின் மேலே ஏற அனுமதி இல்லை.

குறிப்புதவிகள்
--------------

புற இணைப்புகள்
--------------

* பென்விக் தீவின் கலங்கரை விளக்கின் இணையதளம்

* ஸ்பிரிங், 1961).ஸ்பிரிங், 1961).
* மேற்கு-வடக்குமேற்கு  நோக்கி உள்ளது(2009)மேற்கு-வடக்குமேற்கு நோக்கி உள்ளது(2009)
* கலங்கரை விளக்கின் நுழைவுவாயில் (2009)கலங்கரை விளக்கின் நுழைவுவாயில் (2009)
* விளக்கு அறைவிளக்கு அறை
**பி. டி. பன்னூசு** (*P. T. Punnoose*) (20 நவம்பர் 1911 - 1971) ஓர் இந்திய அரசியல்வாதியாவார். இவர் கேரளாவின் அம்பலப்புழா மகளவைத் தொகுதியிலிருந்து இந்திய நாடாளுமன்றத்தின் மக்களவைக்கு தேர்ந்தெடுக்கப்பட்டார்.

ஆரம்பகால வாழ்க்கையும் கல்வியும்
-------------------------------

பி. டி. புன்னூசு 20 நவம்பர் 1911இல் திருவிதாங்கூரிலுள்ள திருவல்லாவில் ஐ. தாமஸ் என்பவருக்குப் பிறந்தார். இவர் சங்கனாச்சேரியிலும் திருவனந்தபுரத்திலும் கல்வி கற்றார்.

சொந்த வாழ்க்கை
--------------

இவர், ஒரு கத்தோலிக்கராகவும் இந்தியப் பொதுவுடைமைக் கட்சியின் தலைவராகவும் இருந்த ரோசம்மா என்பவரை 1946இல் திருமணம் செய்து கொண்டார். இவர் ஒரு மார்த்தோமா சிரியர். ஒரு கத்தோலிக்கப் பெண்ணுக்கும் மார்த்தோமா ஆணுக்கும் இடையில் எந்தத் திருமணமும் அப்பகுதியில் நடந்ததில்லை. இது தவிர, ரோசம்மாவின் குடும்பம் இந்திய தேசிய காங்கிரசை ஆதரித்தது. மேலும் அவர் ஒரு பொதுவுடைமைவாதியை திருமணம் செய்வதற்கு எதிர்ப்பு தெரிவித்தது. மேலும், அந்த நேரத்தில் பொதுவுடைமைவாதிகளுக்கு எதிராக அடக்குமுறை நடத்தும் காவதுறையினரும் அதிகாரிகளும் இவரைத் தேடி வந்தனர். தம்பதிகளுக்கு இடையேயான அனைத்து கிறிஸ்தவ திருமணங்களையும் போல, அந்த நேரத்தில், இருவரும் கொச்சி தேவாலயத்தில் திருத்தந்தையின் சிறப்பு ஒப்புதல் கடிதத்துடன் திருமணம் செய்து கொண்டனர். இவர்களுக்கு ஒரு மகளும் ஒரு மகனும் என இரண்டு குழந்தைகள் பிறந்தனர்.

அரசியல் பார்வை
--------------

இவர், கேரளாவில் பொதுவுடைமை இயக்கத்தின் ஆரம்ப தலைவர்களில் ஒருவராவார். இவர் சுதந்திர போராட்ட காலத்தில் தனது அரசியல் வாழ்க்கையை காங்கிரசில் தொடங்கினார். பின்னர், இந்தியப் பொதுவுடைமைக் கட்சியின் சித்தாந்தங்களில் ஈர்க்கப்பட்டார். 1964இல் வரலாற்று பிளவு ஏற்பட்ட பிறகு இவர் இந்தியப் பொதுவுடைமைக் கட்சியில் இருந்தார்.

இதையும் பார்க்கவும்
-------------------

* 1 வது மக்களவை உறுப்பினர்களின் பட்டியல்

மேற்கோள்கள்
-----------

1. 1 2  Punnoose, P.T. "P.T Punnoose". *loksabhaph.nic.in*. 3 September 2020 அன்று பார்க்கப்பட்டது.
2. ↑  Punnoose, P.T. "P.T Punnoose". *EntranceIndia*. 3 September 2020 அன்று பார்க்கப்பட்டது.
3. ↑  "Members: Lok Sabha". *Loksabhaph.nic.in*. September 6, 2020 அன்று பார்க்கப்பட்டது.
பேயர் செயல் முறை
**பேயர் முறை** (Bayer process) என்பது அலுமினியத்தின் தாதுவான பாக்சைட் தாதுவைத் தூய்மைப்படுத்தி அதிலிருந்து *அலுமினா* (Al2O3)எனப்படும் அலுமினியம் ஆக்சைடைப் பெறும் முறை ஆகும். கார்ல் பேயர் என்ற ஆஸ்திரிய வேதியலாளர் அலுமினியத்தைப் பிரித்தெடுக்கும் முறையான பேயர் முறையைக் கண்டறிந்தார்.]பாக்சைட் தாதுவில் 30 முதல் 54 விழுகாடு வரை அலுமினா உள்ளது. மீதமுள்ளவை இரும்பு ஆக்சைடு, சிலிகா மற்றும் டைடேனியம் ஆக்சைடு ஆகியவையாகும்.

செயல்முறை
---------

பேயர் முறையில் பாக்சைட் நன்கு பொடியாக்கப்பட்டு சோடியம் ஹைட்ராக்சைடு கரைசலுடன் 175°செ. வெப்ப நிலையில் நன்கு கலக்கப்படுகிறது. இதனால் அலுமினா, அலுமினியம் ஹைட்ராக்சைடாக மாறுகிறது. இது NaOH கரைசலில் கரைகிறது.  

1.NaAl(OH)4 → Al(OH)3 + NaOH
பாக்சைட்டில் உள்ள மற்ற ஆக்சைடுகள் கரைவதில்லை. இவற்றை வடிகட்டிப் பிரித்துவிடலாம். கரைசலைக் குளிர்விக்கும் பொழுது அலுமினியம் ஹைடிராக்சைடு வீழ்படிவாகிறாது. இதனை 980°செ. க்குச் சூடேற்றினால் தூய அலுமினா கிடைக்கப்பெறுகிறது. ஹால்-ஹெரௌல்டு முறையில் அலுமினா அலுமினியமாக மாற்றப்படுகிறது.

2.Al2O3 + 2OH- +3H2O →2[Al(OH)4]-

உசாத்துணை
---------

ஆர். வேங்கடராமன், முழுமை அறிவியல் உலகம்', பக். 3611

மேற்கோள்கள்
-----------

1. ↑  ஆர். வேங்கடராமன், முழுமை அறிவியல் உலகம்', பக். 3611
2. ↑  Harris, Chris; McLachlan, R. (Rosalie); Clark, Colin (1998). *Micro reform – impacts on firms: aluminium case study*. Melbourne: Industry Commission. பன்னாட்டுத் தரப்புத்தக எண்:0-646-33550-2.
இறந்த நிலையில் கெரால்டு மன்னன்
**பேயூ திரைக்கம்பளம்** (*Bayeux Tapestry*) நோர்மானிய மன்னர் வில்லியமின் வெற்றிகரமான இங்கிலாந்து ஆக்கிரமைப்பு மற்றும் அதன் திட்டமிடலை விளக்கும் நூல்வேலைப்பாட்டுக் கம்பளம் ஆகும். கி.பி. 1066, அக்டோபர் 14 இல், கேசுட்டிங்கில் நடைபெற்ற போரில் வில்லியம், இங்கிலாந்தின் கெரால்டு மன்னரைத் தோற்கடித்து வெற்றிவாகை சூடியதை விளக்குவதுடன் இக்கம்பளம் முடிவடைகிறது. 70 மீ நீளமும் 50 செ.மீ அகலமும் (231 அடி நீளம், 19.5 அங்குலம் அகலம்) கொண்ட இக் கைவேலைப்பாட்டுத் துணியே வரலாற்றின் முதல் சித்திரப்படம் (*காட்டூன்*) ஆகும்.. இக்கம்பளத்தில் மொத்தம் 72 காட்சிகளும், 1512 உருவங்களும், காட்சிகளை விவரிக்கும் இலத்தீன் பதிவுகளும் உள்ளன.

வரலாறு
------

பேயூ திரைக்கம்பளத்தினை உருவாக்கியவர் யார் என்ற விபரமோ, உருவாக்கிய ஆண்டோ எங்கும் அதிகாரப்பூர்வமாய் இல்லையென்றாலும், இங்கிலாந்தின் முதலாம் வில்லியமின் மனைவி பிளான்டர்சின் மாட்டில்டாவாக இருக்கலாம் என்று பழங்கதைகள் கூறுகின்றன. கி.பி. 1476 இல் பேயூ பேராலயத்தின் கருவூலப் பொருட்களைப் பட்டியலிட்டபோது, ஏனையப் பலிப்பீடத் துணிகளின் ஊடே இந்த கம்பளம் இருந்ததாக முதன் முதலில் அதிகாரப்பூர்வமாக பதிவாயிற்று.

> 
> கி.பி. 1476 குறிப்பு: குறுகிய அகலமும், நெடுநீளமும் உடைய எழுத்து மற்றும் படங்களுடன், இங்கிலாந்து கைப்பற்றப்பட்டதை சித்தரிக்கும் கைவேலைப்பாட்டுத் துணி, இது கோயிலின் நடுக்கூடம் மற்றும் பீடத்தை சுற்றி தொங்கவிடப்படுவது.
> 
> 
> 

கி.பி. 1562 இல் கியூகுநோசுகளால் பேயூவில் ஏற்பட்ட கலகத்தினால், பேயூ பேராலயத்தின் பிற கருவூலப்பொருட்கள் பாதிக்கப்பட்டாலும், பேயூ திரைக்கம்பளம் எந்த சேதத்தையும் அடையவில்லை.

### பதினெட்டாம் நூற்றாண்டுக்கு பின்

18 ஆம் நூற்றாண்டின் துவக்க காலத்தில், நார்மாண்டியின் நிர்வாக அலுவலராக இருந்த நிக்கோலாசு-யோசேப்பு பெளக்கால்ட் சேகரித்து வைத்திருந்த குறிப்புகளிலிருந்து, சுமார் 30 அடி நீள படங்களை (ஏழில் ஒரு பங்கு) ஆன்டோயின் லான்சுலாட் என்ற அறிஞர் கண்டுபிடித்தார். பேயூ பேராலயத்தில் எளிதில் கண்டுபிடிக்கமுடியாத மறைவான இடத்தில் பேயூ திரைக்கம்பளம் இருந்ததால், அவரால் இந்த படங்களின் மூல ஆதாரத்தைக் கண்டுபிடிக்க முடியவில்லை. கி.பி. 1724 இல், பாரீசில் உள்ள பதிவு மற்றும் இலக்கிய கல்விக்கழகத்திற்கு லான்சுலாட் கொடுத்த அறிக்கையில், இதன் மூல ஆதாரம் ஒரு கல்லறையின் மூடியாகவோ, சுவரோவியமாகவோ, கண்ணாடி ஓவியமாகவோ, அல்லது கைவேலைப்பாடுகளுடனான திரைக்கம்பளமாகவோ இருக்கலாம் என்று குறிப்பிட்டிருந்தார்.

வேலைப்பாடு
----------

முழுநீள பேயூ திரைக்கம்பளம்முழுநீள பேயூ திரைக்கம்பளம்.

மேற்கோள்கள்
-----------

1. ↑  Hicks, Carola (2007). *The Bayeux tapestry : the life story of a masterpiece*. London: Vintage. பக். 3. பன்னாட்டுத் தரப்புத்தக எண்:978-0-09-945019-1. .
2. ↑  "NORTHERN FRANCE, BRITTANY AND NORMANDY". 2015-02-20 அன்று மூலம் பரணிடப்பட்டது. 2015-08-25 அன்று பார்க்கப்பட்டது.
3. ↑  Musset, Lucien (2005) (in fr). *The Bayeux tapestry*. Woodbridge, UK New York: Boydell Press. பக். 14. பன்னாட்டுத் தரப்புத்தக எண்:978-1-84383-163-1. .
4. ↑  Pastan, Elizabeth (2014). *The Bayeux tapestry and its contexts : a reassessment*. Woodbridge, Suffolk Rochester, NY: Boydell Press. பக். 24. பன்னாட்டுத் தரப்புத்தக எண்:978-1-84383-941-5.

வெளியிணைப்புகள்
---------------

1. பேயூ திரைக்கம்பளம்
2. கேத்திங்சு 1066
**பேன்கள்** (*Phthiraptera*, ஆங்கிலம்: *Lice* அல்லது *fly babies*) எள்ளின் அளவு உள்ள ஒரு ஒட்டுண்ணியாகும். இதில் பழுப்பு நிறப் பேன்களும், கருமையான பேன்களும் அடங்கும். இவை உயிர் வாழ்வதற்காக ஒரு சிறு துளி இரத்தத்தையே மனிதனிலிருந்து உறிஞ்ச வேண்டியிருக்கும். இவை பெரும்பாலும் தலையின் பிடறிப் பகுதி, மற்றும் காதோரங்களிலும் உள்ள முடியில் முட்டை(ஈர்) இடும்.

தலையோடு தலை முட்டும் நெருக்கமான உறவுகளின் போது இலகுவில் ஒருவரிலிருந்து மற்றவருக்குத் தொற்றும்.ஆயினும் சீப்பு, தொப்பி, தலையணை போன்றவற்றிலும் பரவலாம், பேன்கள் பறக்கவோ தத்தவோ முடியாதவை. ஊர்ந்தே செல்பவை. எனவே ஒருவருக்கு அருகில் இருப்பதால் தொற்ற மாட்டாது. ஒரு பேன் தொற்றியவுடன் வெளிப்படையாக எந்த அறிகுறியும் தெரியமாட்டாது. பேன் பெருகிக் கடிக்கும் போது ஏற்படும் அரிப்பு சினமூட்டும். ஈர் அதிகரிக்கும்போது முடி ஓரங்களில் பொடுகு படிந்ததுபோல அருவருப்பூட்டும்

பேன் வகைகள்
-----------

புற ஒட்டுண்ணி வகையைச் சேர்ந்த பேன்கள் இரண்டு வகையாக உள்ளன. மனிதனின் தலையில் வாழும் பேன்கள் **தலைப் பேன்** எனப்படுகிறது. இன்னொன்று உடைகளின் மடிப்புகளில் வசிக்கின்றன. இவை **சீலைப்பேன்** எனப்படுகிறது.

### தலைப் பேன்

இவை மனிதனுடைய தலை மயிரில் வசிக்கின்றன. இவை ஈர்கள் எனப்படும் முட்டைகளை தலைமயிரில் ஒட்ட வைத்து விடுகின்றன. 

### சீலைப் பேன்

இவை மனிதனின் உடைகளின் மடிப்புகளில் வசிப்பதுடன் அங்கேயே தங்கள் முட்டைகளை வைத்துவிடுகின்றன. முட்டைகளில் இருந்து வரும் லார்வாக்கள் முதிர்ந்த தலைப் பேன்களைப் போல் இருக்கின்றன.

பேன்களின் வாழ்க்கை
------------------

பேன்கள் மிக விரைவாக இனப்பெருக்கம் செய்யக் கூடியவை. ஒரு மாதத்தில் ஒரு பெண் பேன் சிலமுந்நூறு குஞ்சுகளை உற்பத்தி செய்துவிடக் கூடியவை. இவற்றின் கால்களில் உள்ள உகிர்களால் இறுகப் பற்றிக் கொள்ளக் கூடியது. இதனால் பேன்கள் தலை மயிர்களையும், உடைகளின் துணிகளையும் இறுக்கமாகப் பற்றிக் கொள்கின்றன. பேன்களின் உறிஞ்சு குழல்கள் முனையில் சிறு கொக்கிகள் இருக்கின்றன. இதன் மூலம் மனிதனின் இரத்தத்தை உறிஞ்சுவதற்கு மனிதனின் தோலுடன் ஒட்டிக் கொள்கிறது. பேன்களுக்கு இறகுகள் எதுவுமில்லை.

பேன் தடுப்பு
------------

பேன்கள் தொற்றிக் கொள்வதைத் தடுப்பதற்கு, உடலையும் தலை மயிரையும் சுத்தமாக வைத்துக் கொள்ள வேண்டும். உள்ளாடைகளை அடிக்கடி மாற்றிக் கொள்ளுதல், அவற்றின் மடிப்புகளைச் சூடான இஸ்திரி பெட்டியால் தேய்த்தல் சீலைப் பேன்கள் வராமல் பாதுகாக்கும்.

படத்தொகுப்பு
------------

விக்கிமீடியா பொதுவகத்தில்,  
 ***Phthiraptera***   
என்பதின் ஊடகங்கள் உள்ளன. 

* Ricinus bombycillae*Ricinus bombycillae*
* Trinoton anserinum, அன்னத்தில் காணப்படும் பேன்*Trinoton anserinum*, அன்னத்தில் காணப்படும் பேன்
* Damalinia limbata ஆட்டில் காணப்படும் பேன்கள்*Damalinia limbata* ஆட்டில் காணப்படும் பேன்கள்
* ராபர்ட்டு காக் 1667ல் வரைந்த பேனின் படம்ராபர்ட்டு காக் 1667ல் வரைந்த பேனின் படம்

மேற்கோள்கள்
-----------

1. ↑
**பேயர் – டிரிவ்சன் கருநீலத் தொகுப்பு வினை** *( Baeyer–Drewson indigo synthesis)* என்பது1882 ஆம் ஆண்டில் கண்டுபிடிக்கப்பட்ட ஒரு கரிம வேதியியல் வினையாகும். பொதுவாக இச்சாயம் இண்டிகோ என்ற பெயரால் அழைக்கப்படுகிறது. 2 – நைட்ரோபென்சால்டிகைடு மற்றும் அசிட்டோன் ஆகியவற்றைச் சேர்த்து வினைப்படுத்துவதன் மூலம் இண்டிகோ தயாரிக்கப்படுகிறது.

பேயர் – டிரிவ்சன் கருநீலத் தொகுப்பு வினைபேயர் – டிரிவ்சன் கருநீலத் தொகுப்பு வினை
கரிம வேதியியலில் இவ்வினை ஆல்டால் குறுக்கவினை என்று வகைப்படுத்தப்படுகிறது. இவ்வினை வழியாக இண்டிகோ தயாரிக்கப்படும் முறை கைவிடப்பட்டு பெரும்பாலும் தற்பொழுது அனிலீனிலிருந்து தயாரிக்கும் முறை பின்பற்றப்படுகிறது

வினைவழிமுறை
-----------

பேயர் – டிரிவ்சன் கருநீலத் தொகுப்பு வினை, வினைவழிமுறைபேயர் – டிரிவ்சன் கருநீலத் தொகுப்பு வினை, வினைவழிமுறை

குறிப்புரை
----------

இவ்வினையின் மூலமான ஆய்வுக்கட்டுரையை எழுதியவர் டிரிவ்சன் என்றாலும் ஆங்கிலப் புத்தகங்களில் இம்முறை பொதுவாக பேயர்- டிரிவ்சன் வினை என்ற பெயராலேயே குறிப்பிடப்படுகிறது.

மேற்கோள்கள்
-----------

1. ↑  Adolf Baeyer, Viggo Drewsen (1882). "Darstellung von Indigblau aus Orthonitrobenzaldehyd". *Berichte der deutschen chemischen Gesellschaft* **15** (2): 2856–2864. doi:10.1002/cber.188201502274.
2. ↑  Helmut Schmidt (1997). "Indigo – 100 Jahre industrielle Synthese". *Chemie in unserer Zeit* **31** (3): 121–128. doi:10.1002/ciuz.19970310304.
3. ↑  Elmar Steingruber "Indigo and Indigo Colorants" Ullmann's Encyclopedia of Industrial Chemistry 2004, Wiley-VCH, Weinheim. எஆசு:10.1002/14356007.a14\_149.pub2 10.1002/14356007.a14\_149.pub2

வெளி இணைப்புகள்
---------------

* Lab Manual
* Lab-synthesis of indigo பரணிடப்பட்டது 2010-06-20 at the வந்தவழி இயந்திரம்
**கங்காரு எலி** (*Kangaroo rat*) என்பது வட அமெரிக்காவின் மேற்குப் பகுதியில் வளரக்கூடிய சிறிய வகைக் கொறிணி ஆகும். இவற்றின் பொதுவான பெயர் இவைகளின் இருகால் வடிவத்தில் இருந்து பெறப்பட்டது. எனினும் இவை அவுஸ்திரேலிய உலர் சமவெளிப் பகுதிக்குரிய பெரிய கங்காரு போன்று இல்லை. எனினும் பார்க்க எலி போன்று இருப்பதனால் இவ்வாறு அழைக்கப்படுகின்றன. கங்காரு எலிகளை அரிசோனா மற்றும் கொலராடோ பகுதிகளிலும் காணலாம். உலகெங்கும் 22 வகையான கங்காரு எலிகள் வாழ்கின்றன. அவற்றுள் மிகவும் பெரியது *டிப்போடொமைசு* இனம் ஆகும். மழைவீழ்ச்சி மற்றும் ஈரப்பதம் குறைந்த இடங்களே இவற்றின் வாழிடமாக உள்ளது.

விபரம்
------

பொதுவாக கங்காரு எலிகளின் நீளம் 10 தொடக்கம் 12 சென்ரி மீற்றர்கள் ஆகும், அத்துடன் இவற்றின் நிறை 35 தொடக்கம் 180 கிராம்கள் ஆகும்.  இவற்றின் வால் உடலையும், தலையையும் பார்க்க நீளமானதாகும். அத்துடன் கங்காரு எலிகளில் மற்றுமொரு குறிப்பிடத்தக்க விடயம் உள்ளது, அதாவது இவற்றின் கன்னத்திலே உரோமத்துடன் கூடிய சிறுபைகள் (cheek pouches) காணப்படுகின்றன. இப்பைகள் உணவை சேமித்துவைக்கப் பயன்படுத்தப்படுகின்றன.

### இடம்பெயர்வு

கங்காரு எலிகள் இருகால் நகர்வு முறையையே பின்பற்றுகின்றன. இவை அடிக்கடி ஆறு அடி நீளம் பாயக்கூடியவை.  இவை பாய்ச்சல்கள் மூலம் தாம் சென்றுகொண்டிருக்கும் திசையை திடீரென மாற்றக்கூடியவை.

மேற்கோள்கள்
-----------

1. ↑  Reynolds, H.G. 1958. "The Ecology of the Merriam Kangaroo Rat ( Dipodomys merriami Mearns) on the Grazing Lands of Southern Arizona." *Ecological Monographs* (28):2 111–127.
2. ↑  Nader, I.A. 1978. Kangaroo rate: Intraspecific Variation in Dipodomus spectabilis Merriami and Dipodomys deserti Stephens. Chicago, University of Illinois Press.
3. ↑  "Merriam's Kangaroo Rat *Dipodomys merriami*". *U. S. Bureau of Land Management web site*. Bureau of Land Management. 2014-03-26 அன்று பார்க்கப்பட்டது.
4. ↑  "Animal Guide: Giant Kangaroo Rat". *Nature on PBS web site*. பொது ஒளிபரப்புச் சேவை. 2014. 2014-03-26 அன்று பார்க்கப்பட்டது.
**கங்காணி முறை** என்பது மலாயாவைப் பிரித்தானியர்கள் ஆட்சி செய்த போது, கூலி வேலைகளுக்கு ஆட்களைச் தென்னிந்தியாவில் இருந்து சாதுர்யமாக அழைத்துக் கொண்டு வரும் முறை ஆகும்.

ஆங்கிலேய முதலாளிகள் தங்கள் வேலைகளை எளிமையாக்குவதற்காக இந்த கங்காணி முறையை அமுல்படுத்தினார்கள். மலாயாவில் இருந்த ஆங்கிலேய முதலாளிகள் பணம் கொடுத்து கங்காணிகளைத் தென்னிந்தியாவிற்கு அனுப்பி ஆட்களைக் கொண்டு வருமாறு பணித்தனர்.

மழையை நம்பி விவசாயத்தில் ஈடுபட்ட கிராமங்களில் நிலவிய வறுமை கங்காணிகளுக்கு சாதகாக அமைந்தது. அனைத்து விதமான நம்பிக்கைகளையும் அளித்து, ஆட்களைப் பிடித்துச் செல்லும் வேலைகளை இந்தக் கங்காணிகள் மிகத் திறமையாகச் செய்து வந்தனர். 

மலாயாவில் எளிதாக சம்பாதித்து குறுகிய காலத்தில் பணக்காரர் ஆகிவிடலாம் என்ற கங்காணிகள் ஆசை காட்டியதை நம்பிய தென்னிந்திய மக்கள், மலாயாவுக்குள் ஆயிரக் கணக்கில் அழைத்து வரப்பட்டனர். தமிழர்கள், தெலுங்கர்கள், மலையாளிகள் என்று பல பிரிவு தென்னிந்திய மக்களும் சஞ்சிக்கூலிகளாய் மலாயாவுக்கு கொண்டு வரப்பட்டனர். 

கங்காணிகளை முழுக்க நம்பிய கிராம மக்கள் கடல் கடந்து பயணம் மேற்கொண்டார்கள். மலாயாவிற்குச் சஞ்சிக்கூலிகளாகக் கப்பலில் கொண்டு வரப்பட்டவர்களில் பலர் நோய்வாய்ப்பட்டு கப்பலிலேயே இறந்துபோனார்கள். அப்படி இறந்தவர்களின் உடல்களைக் கடலில் தள்ளிவிட்டார்கள். 

மலாயாவை அடைந்த சஞ்சிக்கூலிகள் ரப்பர், தேயிலை, காபி, கரும்புத் தோட்டங்களில் அடிமைத் தொழிலாளிகளாக்கப்பட்டனர். கங்காணிகள் ஆங்கிலேய முதலாளிகளின் விசுவாசமான கையாட்களாக செயல்பட்டு தோட்டத் தொழிலாளர்களுக்கு பல கொடுமைகளை இழைத்தனர். இவர்களைக் கறுப்புக் கங்காணிகள் என்று அழைப்பதும் உண்டு.

மேற்கோள்கள்
-----------

1. ↑  தேவையான ஆட்களைத் திரட்ட முடியாத நிலையில் ‘கங்காணி முறை’ என்ற முறையை அறிமுகப்படுத்தினர்.
2. ↑  பர்மா, மலேசியா, இலங்கை போன்ற நாடுகளில் ஒப்பந்த முறை கூட கடைப்பிடிக்கப்படவில்லை. கங்காணி முறையே கையாளப்பட்டது.
[*தொடர்பிழந்த இணைப்பு*]
3. ↑  பர்மா, இலங்கை, பினாங்க்கு தோட்ட தொழிலில், காடுகளில் வேலை செய்ய தமிழ்நாட்டிலிருந்தும், கேரளாவிலிருந்தும், ஆந்திராவிலிருந்தும் ஆட்களை கொண்டு சென்றார்கள். அந்த முறைக்கு பெயர் தான் கங்காணி முறை.
**மரண வாக்குமூலம்** (*Dying Declaration*) எனப்படுவது சட்டத்திற்குப் புறம்பான செயலின் விளைவால் இறக்கும் நிலையிலுள்ள மனிதரிடமிருந்து அவர் இறப்புக்குக் காரணமான தகவல்களை எழுத்து மூலமாகவோ, வாய்மூலமாகவோ பெறுவது ஆகும்.

யார் யார் மரண வாக்குமூலம் வாங்கலாம்
-----------------------------------

யார் வேண்டுமானாலும் மரண வாக்கு மூலம் பெறலாம். ஆனால் மருத்துவரால் பெறப்படும் மரணவாக்கு மூலத்திற்கு அதிக மதிப்பு உண்டு. மனிதர் இறக்க நேரமாகும் எனத் தெரியுமாயின் உடனடியாக நீதிபதியை (magistrate) அழைக்க வேண்டும். நீதிபதியால் பெறப்படும் மரணவாக்கு மூலத்திற்கு அதிகபட்ச மதிப்பு உண்டு.குறுகிய காலமே இருக்கும் வேளையில், நீதிபதியை அழைக்க முடியாத நிலையில் மருத்துவரே இரண்டு சாட்சிகளின் முன்னிலையில் மரண வாக்குமூலம் பெறலாம்.

வாக்குமூலம் வாங்கும் முறை
-------------------------

ஒருவர் நீதிமன்றத்தில் வாக்குமூலம் தரும் போது சத்தியப் பிரமாணம் (oath) எடுத்துக் கொள்வது வழக்கம். ஆனால் மரண வாக்குமூலம் தருபவர் சத்தியப் பிரமாணம் எடுத்துக் கொள்ளத் தேவையில்லை. ஏனென்றால் மரணத் தருவாயில் இருக்கும் மனிதன் பொய்யன்றி மெய்யே பேசுவான் என்று சட்டம் நம்புகிறது.

முதலில் வாக்குமூலம் தருபவர் தெளிந்த மனநிலையில் (compos mentis) தான் இருக்கிறார் என மருத்துவர் சான்றளிக்க வேண்டும். எழுதும் நிலையில் இருந்தால் வாக்குமூலம் அளிப்பவரே வாக்குமூலத்தை எழுதலாம். இல்லாத நிலையில் மருத்துவரே எழுதலாம். வாக்குமூலம் தருபவரின் சொந்த வார்த்தைகளில் தான் வாக்குமூலம் எழுதப்பட வேண்டும். வாக்குமூலம் பெறுபவர் எவ்வித மாற்றங்களையும் செய்யக் கூடாது. ஆம் இல்லை என விடைவரும் கேள்விகளையும் (leading questions) கேட்கக் கூடாது. ஒரு விடயம் தெளிவாக இல்லையென்றால் அதைத் தெளிவுபடுத்திக் கொள்வதற்கான கேள்விகளைக் கேட்கலாம். ஆனால் கேட்கப்பட்ட கேள்வியையும் பெறப்பட்ட விடையையும் அப்படியே பதிவு செய்ய வேண்டும். இறுதியாக வாக்குமூலத்தை உரக்கப் படித்துக் காட்டி வாக்குமூலம் அளித்தவரின் பெருவிரல் ரேகை அல்லது கையெழுத்தைப் பெற வேண்டும். மருத்துவரும் இரு சாட்சிகளும் கையொப்பமிட வேண்டும். பெறப்பட்ட வாக்குமூலத்தை உடனடடியாக உறையிலிட்டு முத்திரையிட்டு நீதிபதிக்கு அனுப்பப்பட வேண்டும்.

உண்மைத் தகவலே வேண்டும், ஊகங்கள் கூடாது
--------------------------------------

வாக்குமூலத்தில் இது நடந்தது என்ற தகவல்களே இடம் பெற வேண்டும். இது நடந்திருக்கலாம் எனும் ஊகக்கருத்து கூடாது. வாக்களிப்பவருக்கு அப்படி ஓர் ஊகம் இருக்குமாயின் அவ்வூகம் ஏற்படக் காரணத்தையும் பதிவு செய்ய வேண்டும்.

பேச முடியாதவர் அளிக்கும் வாக்குமூலம்
------------------------------------

வாய் பேச இயலாதவரும் வாக்கு மூலம் அளிக்கலாம். அவரிடம் கேட்கப்பட்ட கேள்விகளும் அவர் சைகையில் (gestures) அளித்த பதில்களும் அப்படியே பதிவு செய்யப்பட வேண்டும்.

மரணவாக்கு மூலம் அளித்தவர் மரணமடையாத நிலையில்
--------------------------------------------

மரணவாக்கு மூலம் அளித்தவர் உயிர் பிழைத்திருப்பாராயின் அவர் நீதிமன்றத்திற்கு வந்து தன்னுடைய நேரடி சாட்சியத்தை அளிக்க வேண்டும்.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***மரண வாக்குமூலம்*** |

மேற்கோள்கள்
-----------

1. ↑  "காவல் துறையினர் பதியும் மரண வாக்குமூலம் செல்லுபடியாகும் - உச்சநீதி மன்றம்". இந்தியன் எக்சுபிரசு. 17 மே 2012. 26 அக்டோபர் 2012 அன்று பார்க்கப்பட்டது.
2. ↑  "மருத்துவர்கள் மரண வாக்குமூலம் பதியலாம் - கேரள உயர்நீதி மன்றம்". டைம்சு ஆஃப் இந்தியா. ஜீலை 4, 2012. 26 அக்டோபர் 2012 அன்று பார்க்கப்பட்டது. Check date values in: `|date=` (உதவி)
[*தொடர்பிழந்த இணைப்பு*]
மூலக்கூற்று உயிரியலில், **மரபணு குறியீட்டுப்பகுதி** (coding region or exon) என்பது மரபணு வரிசையில் வெளிப்படுத்தப்படும் பகுதிகளைக் குறிப்பவை ஆகும். மெய்க்கருவுயிரிகளில் (Eukaryote) ஆர்.என்.ஏ நகலாக்கத்தின் பின் பெறப்படும் ஆர்.என்.ஏ க்கள் முந்திய அல்லது முதிர்வற்ற ஆர்.என்.ஏ (precursor RNA) என அழைக்கப்படும். இவ் ஆர்.என்.ஏ வில் மரபணுவை புரத உற்பத்திக்கு செலுத்தும் குறியீடுகளும் (exon or gene coding region), புரத உற்பத்தியை குறியிடாத வரிசைகளும் (intron or non-coding sequence) நிறைந்து காணப்படும். ஆய்வாளர்கள் உயிரணுவின் கருவில் உள்ள ஆர்.என்.ஏ அளவுகளுக்கும், கருவின் வெளியே உள்ள குழியமுதலுரு ஆர்.என்.ஏ அளவுகளுக்கும் உள்ள வேற்றுமையை நார்தன் படிவு மூலம் தற்செயலாகக் கண்டுபிடித்தனர். இதன் பின் ஆர்.என்.ஏ நகலாக்கத்தின் பின் அவைகளில் சில மாற்றங்கள் நடைபெறுகின்றன என்ற கருத்தாக்கம் ஏற்பட்டது. ஆய்வாளர்களின் அயராத முயற்சியினால் ஆர்.என்.ஏ முதிர்வாக்கம் அல்லது ஆர்.என்.ஏ பிளவிணைதல் (RNA maturation or RNA splicing) என்ற நிகழ்வு அறியப்பட்டது. இந் நிகழ்வின் போது சிறிய ஆர்.என்.ஏ புரதங்கள் (small nuclear ribo nuclear protein) இணைந்து மரபணுக் குறியீடற்ற பகுதிகள் பிளக்கப்பட்டு அல்லது களையப்பட்டு மரபணுக் குறியீட்டுப்பகுதிகள் இணைக்கப்படும்.
**மரணதண்டனை பயன்பாடு குறித்த விவாதங்கள்** உலகின் பல பகுதிகளில் அடிக்கடி எழுந்தவண்ணம் உள்ளன. உலகளவில் பன்னாட்டு மன்னிப்பு அவை போன்ற பல அமைப்புக்களும் நாட்டளவில் பல அமைப்புக்களும் மரண தண்டனை அடிப்படை உரிமையைப் பறிப்பதாக அது ஒழிக்கப்பட வேண்டும் எனக் கூறி வருகின்றன. அதேவேளையில் வாழும் உரிமையை இழப்பது இயல்புரிமையாக ஜான் லாக்கர், வில்லியம் பிளாக்ஸ்டோன் போன்றோர் கருதுகின்றனர். மரண தண்டனையை ஆதரிப்போரிடையே கூட இதனை "அரிதினும் அரிதாய" வழக்குகளில் மட்டுமே பயன்படுத்தப்பட வேண்டும் என்ற எண்ணம் வலுவடைந்து வருகிறது.

கருதுகோள் வாதங்கள்
------------------

### பழிக்குப் பழி

மரண தண்டனையை ஆதரிப்போர் பலரது உயிரிழப்பு, குழந்தைக் கொலை, சித்திரவதைக் கொலை மற்றும் இனவழிப்பு, பயங்கர வாதம் போன்ற கொடூரமான நிகழ்வுகளில் குற்றம் புரிந்தவரின் உயிரைப் பறிப்பது நியாயமானதாக வாதிக்கின்றனர். மரண தண்டனை வழங்கப்படாவிட்டால் பல வழக்குகளில் தகுந்த நீதி நிலைநிறுத்த படாது என்றும் சிலர் வாதிக்கின்றனர். இத்தகைய வாதமொன்றை முன் நிறுத்தும் நியூயார்க் சட்டப் பேராசிரியர் இராபர்ட் பிளெக்கர் குற்றத்திற்கு நிகரான வலியை குற்றவாளி உணர வேண்டும் என்கிறார்.. இத்தகைய குற்றமிழைத்தவர்கள் உயிருடன் இருப்பதும் விடுதலை பெறுவதும் பெரும் அநீதி என்பது இவரது பார்வைக் கோணமாகும்.

கொலைத் தண்டனையை எதிர்ப்பவர்கள் பழிக்குப்பழி என்பது ஏற்றுக்கொள்ள இயலாத வாதமாகக் கருதுகின்றனர். பழிக்குப் பழி என்பது நீதி வழங்கலின் ஓரங்கமாகக் கருதும் சிலர் கொலைத்தண்டனைக்கு மாற்றாக *விடுதலையற்ற வாழ்வு* (வாழ்நாள் சிறை) போதுமானதாகக் கருதுகின்றனர். 

### மனித உரிமைகள்

எதிர்ப்பவர்கள் கொலைத் தண்டனையானது மனித உரிமைகளுக்கு எதிரான மீறலாகக் கருதுகின்றனர். உயிர் வாழ்தல் என்பது மிகவும் அடிப்படையான உரிமையாகும்; இதனை நீதி வழங்கல் தேவையின்றி பறிப்பதுடன் குற்றவாளிக்கு உளவியல் சித்திரவதைக் கொடுப்பதாகவும் நம்புகின்றனர். ஆல்பர்ட் கேமசு 1956ஆம் ஆண்டில் வெளியிட்ட *"கிலட்டின், எதிர்ப்பு, புரட்சி மற்றும் மரணம் குறித்த எண்ணங்கள் "* (Reflections on the Guillotine, Resistance, Rebellion & Death) என்ற நூலில் இவ்வாறு கூறுகிறார்:

> கொலைத் தண்டனை ஓர் எளிய உயிரிழப்பு அல்ல. எவ்வாறு சிறையும் வதை முகாமும் வேறுபடுகின்றனவோ அந்தளவில் வேறானது. [...] இரண்டும் ஒரே அளவில் இருக்க வேண்டுமானால் கொலையுண்டவருக்கு கொலையாளி தான் இந்த நாளில் கொலை செய்யப்போகிறேன் என்று அறிவித்து அதுவரை தனது கட்டில் அவரை பல மாதங்கள் வைத்திருந்திருக்க வேண்டும். அத்தகைய கொடூரமான குற்றவாளியைத் தனிவாழ்வில் காண்பதரிது.
> 
> 
> 

இந்த நோக்கு கொடுஞ்செயலால் தனது வாழ்வுரிமையை துறக்கும் வழமையான இயல்புரிமை கொள்கைக்கு எதிராக உள்ளது.

இதனையும் காண்க
--------------

* மரண தண்டனைக்கு எதிரான உலகக் கூட்டமைப்பு

மேற்கோள்கள்
-----------

1. ↑  Brian Evans, "The Death Penalty In 2011: Three Things You Should Know" பரணிடப்பட்டது 2013-07-31 at the வந்தவழி இயந்திரம், பன்னாட்டு மன்னிப்பு அவை, March 26, 2012, in particular the map, "Executions and Death Sentences in 2011" பரணிடப்பட்டது 2013-02-17 at the வந்தவழி இயந்திரம்
2. ↑  ACLU Capital Punishment Project (CPP)
3. 1 2  Joel Feinberg: Voluntary Euthanasia and the Inalienable Right to Life பரணிடப்பட்டது 2012-10-21 at the வந்தவழி இயந்திரம் The Tanner Lecture on Human Values, 1 April 1977.
4. ↑  "காப்பகப்படுத்தப்பட்ட நகல்". 2013-09-02 அன்று மூலம் பரணிடப்பட்டது. 2012-09-07 அன்று பார்க்கப்பட்டது.
5. ↑

வெளி இணைப்புகள்
---------------

* 
* BBC - Ethics Guide: Capital punishment
அவுஸ்திரேலியா, நியூசிலாந்து, மடகாஸ்கர் மற்றும் தென் - வட முனைப்பகுதிகளைத் தவிர்த்து உலகெங்கும் காணப்படும் பறவையாகும். பெரும்பாலான சிற்றினங்கள் காடுகளிலும் மரங்கள் உள்ள பகுதிகளிலும் காணப்படுகின்றன. எனினும் சில இனங்கள் மரங்களற்ற பாறைப்பகுதிகளிலும் பாலைநிலங்களிலும் வாழ்கின்றன. மரங்கொத்திகளில் சுமார் 200 சிற்றினங்கள் உள்ளதாகக் கண்டறியப்பட்டுள்ளது. அவற்றில் ஏறத்தாழ 95 சதவீத மரங்கொத்திகள் மர வாழ் பறவைகள்.

மிகவும் கூர்மையான, வலுவான அலகுகளைக் கொண்ட இந்தப் பறவைகளுக்குப் மரங்களிலும் வாழும் பூச்சிகளே முக்கிய உணவு. இந்தப் பறவையின் நாக்கு நீளமாகவும், பசைத் தன்மை கொண்டிருப்பதாலும் தன் அலகு செல்ல முடியாத மரப்பொந்துகளில், தன் நாக்கை நீட்டி, அங்குள்ள பூச்சிகளைப் பிடித்து உண்ணும். பூச்சிகள் தவிர, பழங்கள், பருப்புகள், பூவிலிருக்கும் தேன் ஆகியவையும் இவை விரும்பி உண்ணும். மரங்கொத்திகள் மரத்தில் துளையிட்டு அதில் தங்களது குஞ்சுகளை வளர்க்கும். மரத்தை இவை கொத்தும்போது ஏற்படும் ஒலியைத் தவிர, தன் இனத்தைச் சேர்ந்த இதர பறவைகளுடன் தொடர்புகொள்ள மரத்தைத் தன் அலகால் தட்டித் தட்டி ஒலி எழுப்பக்கூடியன. குறிப்பாக, இனப்பெருக்கக் காலத்தில் இணையை ஈர்ப்பதற்காக இவ்வாறு அது ஒலி எழுப்பும். இவற்றால் ஒரு நாளைக்கு எட்டு ஆயிரம் முதல் 12 ஆயிரம் முறை, மரத்தைத் தன் அலகால் தட்டித் தட்டி ஒலி எழுப்ப முடியும்.

மரங்கொத்தி என்னும் விளையாட்டு தமிழ்நாட்டுச் சிறுவர் சிறுமியர்களால் தோப்புகளில் விளையாடப்படுகிறது.

மேற்கோள்கள்
-----------

1. ↑  சு. தியடோர் பாஸ்கரன் (6 சூலை 2018). "பறவைகளின் கூடுகளும் நரிகளின் குழிகளும்". *கட்டுரை*. இந்து தமிழ். 8 சூலை 2018 அன்று பார்க்கப்பட்டது.
2. ↑  ராதிகா ராமசாமி (20 அக்டோபர் 2018). "அஞ்சல் கொத்திப் பறவை". *கட்டுரை*. இந்து தமிழ். 22 அக்டோபர் 2018 அன்று பார்க்கப்பட்டது.
*ஏப்ரல் சதுக்கம்*
**தக்குவாறிம்போ** (Spanish: Tacuarembó) என்பது உருகுவை நாட்டில் அமைந்திருக்கும் தக்குவாறிம்போ ஒன்றியத்தின் தலைநகரமாகும்.

புவியியல்
---------

றிவேரா ஒன்றியத்தின் தலைநகரமான றிவேராவிலிருந்து தென் மேற்கு திசையில் 113 கி.மீ தொலைவில் நெடுஞ்சாலை 390-க்கும் வழித்தடம் 5-க்கும் இடைப்பட்ட பகுதியில் அமைந்திருக்கின்றது தக்குவாறிம்போ. அறோயோ தக்குவாறிம்போ சிக்கோ என்ற கிளையாறு இந்நகரத்தின் வடதிசையில் ஓடிக் கொண்டிருக்கின்றது. கடந்த 2011-ஆம் ஆண்டின் மக்கள் தொகைக் கணக்கீட்டின் படி, நாட்டின் எட்டாவது பெரிய நகரமாக இது விளங்குகின்றது.

வரலாறு
------

1831-ஆம் ஆண்டு அக்டோபர் 24-ஆம் நாள், உருகுவையின் அதிபராகவிருந்த புருக்தூசோ றிவேரா என்பவரது ஆணைக்கிணங்க இந்நகரம் தோற்றுவிக்கப்பட்டது. இந்நகரத்தை நிர்மாணிக்கும் பணியை அதிபரின் தம்பியாரான கேணல் பெர்நபே றிவேரா என்பவரால் மேற்கொள்ளப்பட்டது.

மாண்டேவிடியோ நகரத்திலிருந்து புறப்பட்ட கேணல் பெர்நபே றிவேரா தனது பணியாட்கள் மற்றும் அவர்களுடைய குடும்பத்தினரோடு மூன்று மாதப் பயணத்தின் பின் தக்குவாறிம்போதி ஆற்றங்கரையை அடைந்தார். குவாரணி மொழியில் தக்குவாறிம்போதி என்றால் நாணல் புற்களின் ஆறு என்று பொருள்படும். இந்த பகுதியை தேர்ந்தெடுத்த கேணல் றிவேரா, அதை பிரித்து பல குடியிருப்பு பகுதிகளை உருவாக்கினார். 1832, ஜனவரி 21-ஆம் நாள் கேணல் றிவேரா இந்த நகரத்துக்கு அடிக்கல் நாட்டியதோடு சான் புருக்தூசோ எனப் பெயரிட்டார்

குறிப்புகள்
-----------

1. ↑
உலகின் முதலாவது உத்தியோகபூர்வ ஒட்டக்கூடிய தபால்தலை 'பென்னி பிளாக்'
**பென்னி பிளாக்** (*Penny Black*) உலகின் முதலாவது உத்தியோகபூர்வ ஒட்டக்கூடிய தபால்தலையாகும். இது பெரிய பிரித்தானியாவால் 1840 மே 1 அன்று மே 6ம் திகதியிலிருந்து உபயோகிப்பதற்காக வெளியிடப்பட்டது.

தபால் சேவைக்காக முன்கட்டணம் செலுத்தப்பட்டதைக் காட்ட, ஒட்டக்கூடிய தபால்தலையைப் பயன்படுத்தும் எண்ணம், ரோலண்ட் ஹில் என்பவரது, பிரித்தானிய தபால் முறைமையின் மறுசீரமைப்புக்கான 1837 ஆம் வருடத்திய முன்வைப்பின் ஒரு பகுதியாகும். 1839ல், பிரித்தானியத் திறைசேரி, புதிய தபால்தலை வடிவமைப்புக்காகப் போட்டியொன்றை அறிவித்ததாயினும், சமர்ப்பிக்கப்பட்ட வடிவமைப்புகள் எதுவும் ஏற்கப்படவில்லை. அதனால், முன்னர் ஒரு பதக்கத்துக்காக வில்லியம் வயன் என்பவரால் உருவாக்கப்பட்ட விக்டோரியா மகாராணியின் உருவப்படமொன்றைப் பயன்படுத்தத் திறைசேரி முடிவுசெய்தது. மேல்பகுதியில் "POSTAGE" என்ற சொல்லும், அடியில் "ONE PENNY" என்ற பெறுமானமும் அச்சிடப்பட்டிருந்தது. இவற்றுடன் அடிப்பக்கத்து இரண்டு மூலைகளிலும், பெரிய தாளில், குறிப்பிட்ட தபால்தலையின் இடத்தைக் குறிக்கும், "A A", "A B", போன்ற எழுத்துக்கள் இருந்தன. அதன் பெயர் குறிப்பதுபோல், தபால்தலை முழுவதும் கறுப்பு நிறத்திலேயே அச்சிடப்பட்டிருந்தது. தபால்தலைகள் பேர்க்கின்ஸ் பேக்கன் (*Perkins Bacon*) நிறுவனத்தால் அச்சிடப்பட்டது. At the time it was normal for the recipient to pay postage on delivery, charged by the sheet and on distance travelled. By contrast, the Penny Black allowed letters of up to 1⁄2 அவுன்சு (14 கிராம்கள்) to be delivered at a flat rate of one penny, regardless of distance.

மே 6 உத்தியோகபூர்வமான முதல் நாளாக இருப்பினும், மே 2ல் தபால்குறியிடப்பட்ட மூன்று உறைகள் இருப்பது அறியப்பட்டுள்ளது. இது தபாலதிபர்கள் குறிப்பிட்ட நாளுக்கு முன்னதாகவே தபால்தலைகளை விற்றதன் காரணமாக இருக்கலாம்.

பென்னி பிளாக், ஒரு வருடத்துக்கும் சற்றுக் கூடியகாலமே உபயோகத்தில் இருந்தது. கறுப்பு நிறத்தின் மேல் சிவப்பு நிற மையினால் அடித்தல் செய்தால்கூடத் தெளிவாகத் தெரிவதில்லை என்ற அனுபவத்தின் காரணமாக, பென்னி ரெட் என்னும் சிவப்பு நிறத் தபால் தலை அறிமுகப்படுத்தப்பட்டு, கறுப்பு மையினால் அடித்தல் செய்யப்பட்டது. 

பென்னி பிளாக் தாராளமாகக் கிடைக்கக்கூடியதெனினும், அதனுடைய முக்கியத்துவம் காரணமாக அதற்கு சேகரிப்பாளரிடையே அதிக மதிப்பு உள்ளதால், மலிவாகக் கிடைப்பதில்லை. 2000ல் நல்ல நிலையிலுள்ள ஒரு பயன்படுத்திய தபால்தலை US$200க்கும், பயன்படுத்தாதது US$3,000 க்கும் விலைபோனது. மாறாக பயன்படுத்திய பென்னி ரெட் $ 3 மட்டுமே பெற்றது.

மேற்கோள்கள்
-----------

1. 1 2  "The Penny Post revolutionary who transformed how we send letters". பிபிசி. .
**ஆசிய மருத்துவர்கள் சங்கம்** (*Association of Medical Doctors of Asia*) என்பது ஒரு பன்னாட்டு இலாப நோக்கற்ற அமைப்பாகும். ஆசியா, ஆப்பிரிக்கா மற்றும் மத்திய ஐரோப்பாவில் இயற்கைப் பேரழிவுகளில் பாதிக்கப்பட்டவர்களுக்கு உதவுவதையும், அகதிகளுக்கு சிறந்த சுகாதாரத்தை அளிப்பதையும் நோக்கமாகக் கொண்டு இயங்குகிறது. 

இந்த அமைப்பு சப்பான், இந்தியா மற்றும் தாய்லாந்து உள்ளிட்ட நாடுகளைச் சேர்ந்த மருத்துவர்களுடன் 1984 ஆம் ஆண்டு நிறுவப்பட்டது. ஆசிய பன்னாட்டு மருத்துவ தூதரகங்களுடன் இணைந்து செயல்படுகிறது. உள்ளூர் குழுக்களுடன் பல்வேறு தேசிய இனங்களைச் சேர்ந்த மருத்துவ ஊழியர்களும் அகதி முகாமில் ஒன்றாக பணிபுரிகின்றனர். தாய்லாந்தின் கம்போடியா எல்லையில் இந்த அமைப்பு நிறுவப்பட்டபோது பெரும்பாலும் மேற்கத்திய மருத்துவர்கள் கம்போடியாவில் இருந்து வந்த அகதிகளுடன் வேலை செய்து கொண்டிருந்தனர். 
பிராந்திய ஆசிய மருத்துவர்கள் பிராந்திய நிவாரண நடவடிக்கைகளில் பங்கேற்க வேண்டும் என்று அப்போது உணரப்பட்டது.

ஆசிய மருத்துவர்கள் சங்கத்தின் தலைமையகம் சப்பானில் செயல்படுகிறது. நல்கை வழங்குபவர்கள் சுகாதாரம் தொடர்பான ஆய்வுகளை மேற்கொள்கின்றனர். சுகாதாரம் தொடர்பான தகவல்களை வழங்குவதற்காக நேரடி தொலைபேசி இணைப்புகள் இயங்குகின்றன. உள்ளூர் நிறுவனங்கள் சுகாதார விழிப்புணர்வு பிரச்சாரங்கள் நடத்துகின்றன.

மேற்கோள்கள்
-----------

1. ↑  "The Association Medical Doctor of Asia". *www.ccc-cambodia.org*. 2022-01-11 அன்று பார்க்கப்பட்டது.
2. ↑  Farazmand, Ali (2001-06-22) (in en). *Handbook of Crisis and Emergency Management*. CRC Press. பன்னாட்டுத் தரப்புத்தக எண்:978-1-4200-0245-4. .
3. ↑  Hirata, K. (2002-08-16) (in en). *Civil Society in Japan: The Growing Role of NGO’s in Tokyo’s Aid and Development Policy*. Springer. பன்னாட்டுத் தரப்புத்தக எண்:978-0-230-10916-2. .
4. ↑  "SKNVibes | The Republic of China (Taiwan) celebrates its 103rd National Day". *www.sknvibes.com*. 2022-01-11 அன்று பார்க்கப்பட்டது.
5. ↑  "In-Depth: Pharma's digital health opportunities". *MobiHealthNews* (ஆங்கிலம்). 2014-05-02. 2022-01-11 அன்று பார்க்கப்பட்டது.
6. ↑  NEWS, KYODO. "Hotline service to begin for foreigners in Japan for coronavirus inquiries". *Kyodo News+*. 2022-01-11 அன்று பார்க்கப்பட்டது.
7. ↑  "'We hope children with Down Syndrome will grow up like any other child'". *Dhaka Tribune*. 2019-10-27. 2022-01-11 அன்று பார்க்கப்பட்டது.
**வேளாளர்** (*Vellalar*) எனப்படுவோர் இந்திய மாநிலங்களான தமிழ்நாடு, கேரளா மற்றும் இலங்கையின் வடகிழக்கு பகுதிகளில், வேளாண்மைத் தொழில் செய்து வந்த இனக்குழுவினர் பயன்படுத்தும் பெயராகும். ஆறுநாட்டு வேளாளர், சோழிய வெள்ளாளர், கார்காத்த வேளாளர், கொங்கு வேளாளர், சைவ வெள்ளாளர், துளுவ வெள்ளாளர் மற்றும் இலங்கை வெள்ளாளர் ஆகிய சமூகங்கள், தங்களை ஒரு வேளாளராக அடையாளப்படுத்திக் கொள்கின்றனர். 13 ஆம் நூற்றாண்டில் சோழ சாம்ராஜ்யத்தின் வீழ்ச்சி வரை 600 ஆண்டுகளாக இவர்கள் தமிழ் விவசாய சமூகங்களில் ஆதிக்கம் செலுத்திய சமூகங்களாகவும், அரசியல் அதிகாரத்திலும் இருந்தனர்.

வேளாளர் விளக்கம்
----------------

வேளாளன் எனும் சொல் வெள்ளத்தை ஆள்பவன் எனும் பொருளுடையது என்பர் சிலர். இவர்கள் மன்னர்களுக்குப் பின்னராய் நாடுகாத்து வந்தனர் என்பது சேக்கிழார் என்பனவற்றால் அறிய முடிகிறது. மேலும் இந்த வேளாளர் ஒரு காலத்தில் மேகத்தைச் சிறையிட்ட பாண்டியனுக்கு இந்திரன் பொருட்டு பிணை நின்று காத்தாராதலின் கார்காத்தார் என்றும், நாகக்கண்ணி மணந்த சோழன் கொணர்ந்த நாகவல்லி எனும் வெற்றிலைக் கொடியினை இப்பூமியில் உற்பத்தி செய்ததால் "கொடிக்கால் வேளாளர்" எனவும், துளுவ நாட்டிலிருந்து தொண்டை நாட்டில் சோழனால் கொண்டு வரப்பட்டோராதலின் "துளுவர்" எனவும் கூறப்படுவர்.

பட்டங்கள்
---------

வேளாளர் இன பட்டங்கள்:

1. பிள்ளை
2. முதலியார் அல்லது முதலி
3. கவுண்டர்
4. உடையார்
5. தேசிகர்
6. குருக்கள்
7. ஓதுவார்

சைவ வேளாளர்
-----------

இவர்கள் தங்கள் சாதிக் குறியீடாக "பிள்ளை" என்பதைக் கொண்டுள்ளனர். இந்த வேளாளர் சாதியினர் முதலில் "சைவ வேளாளர்" அல்லது "சைவப் பிள்ளைமார்" என்று அழைக்கப்பட்டனர். இவர்கள் சைவமாக இருந்தாலும், இந்த சாதியிலிருந்து சில குழுவினர் அசைவ வகை உணவுகளை உண்ணும் வழக்கத்திற்கு மாறத் தொடங்கிய பின்பும், கருத்து வேறுபாடுகளின் அடிப்படையில் பிரிந்து செல்லத் தொடங்கிய பின்பும், இச்சாதியிலிருந்து பல உட்பிரிவுகள் தோன்றின. இன்று இந்த உட்பிரிவு சாதியினரில் சிலர் புதிய சாதிப் பெயர்களில் பிள்ளை என்பதை இணைத்துக் கொண்டுள்ளனர். சிலர் வேளாளர் என்பதை இணைத்துக் கொண்டுள்ளனர். சிலர் தனிப்பட்ட பெயர்களை வைத்துக் கொண்டுள்ளனர்.

### உட்பிரிவு சாதியினர்

* ஆதிசைவ வெள்ளாளர்
* ஊற்று வளநாட்டு வேளாளர்
* சைவ வேளாளர்
* அசைவ வேளாளர்
* காக்கட்டு வேளாளர்
* கார்காத்தார் அல்லது கார்காத்தர் பிள்ளை
* சோழிய வேளாளர்
* வீரகுடி வேளாளர்
* நாமதாரிப் பிள்ளை
* ஓதுவார் பிள்ளை
* தேசிகர்
* ஆறுநாட்டு வேளாளர்
* நாஞ்சில்நாட்டு வேளாளர்
* சேர வேளாளர்
* சோழ வேளாளர்
* நாட்டம்படி வேளாளர்
* நன்குடி வேளாளர்
* துளுவ வேளாளர்
* பாண்டிய வேளாளர்
* கொடிக்கால் வேளாளர்
* தொண்டை மண்டல வேளாளர்
* அரும்புக்கட்டி வேளாளர்
* வெள்ளாள முதலியார்
* வீரக்கொடி வேளாளர்
* ஆரிய வேளாளர்
* கோட்டை பிள்ளைமார்

மேற்கோள்கள்
-----------

1. ↑
2. ↑  Derges, Jane (2013) (in en). *Ritual and Recovery in Post-Conflict Sri Lanka*. Routledge. பக். 77. பன்னாட்டுத் தரப்புத்தக எண்:1136214887. .
3. ↑  Ramaswamy, Vijaya (2017). *Historical Dictionary of the Tamils*. Rowman & Littlefield. பக். 390. பன்னாட்டுத் தரப்புத்தக எண்:978-1-53810-686-0. .
4. ↑  Moffatt, Michael (2015). *An Untouchable Community in South India: Structure and Consensus*. Princeton University Press. பக். 37. பன்னாட்டுத் தரப்புத்தக எண்:978-1-40087-036-3. .
5. ↑  சிங்காரவேலு முதலியார் எழுதிய "அபிதான சிந்தாமணி" நூல் பக்கம். 1069.
6. ↑  Castes and tribes of south India, volume 1, page 4,
7. ↑

வெளி இணைப்பு
------------

* வேளாளர் குறித்த ஆங்கிலப் பதிவு
**தீட்சசமுத்திரம் கோதண்டராமசுவாமி கோயில்** தமிழ்நாட்டில் தஞ்சாவூர் மாவட்டம், தீட்சசமுத்திரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் 15ம் நூற்றாண்டில் விஜயநகரப் பேரரசின் நாயக்க மன்னர்களால் கட்டப்பட்டது .[]

கோயில் அமைப்பு
--------------

இக்கோயிலில் கோதண்டராமசாமி, சீதை சன்னதிகளும், அனுமார், கருடாழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. பங்குனி மாதம் ராமநவமி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தீங்குயில்** (***Rhinortha chlorophaea***) என்பது குயிற் குடும்பத்தைச் சேர்ந்த தனிவகையான *தீங்குயிலினத்தின்* தனித்த பறவையினமாகும். முன்னர் இது பூங்குயில்களுடன் சேர்த்து பூங்குயிலினமொன்றாக வகைப்படுத்தப்பட்டிருந்தது. எனினும், இப்பறவையினம் பூங்குயிலினங்களிலிருந்து மிகவும் வேறுபாடான தனித்துவமான உடலமைப்புக்களைக் கொண்டிருப்பதுடன் வெளித்தோற்றத்தில் பாலின வேறுபாட்டைக் காட்டுவதாயும் உள்ளது.

இப்பறவையினம் பூங்குயில்களுடன் நெருங்கிய தொடர்பெதனையும் கொண்டிராவிடினும், குயில்களுடன் அடிப்படைத் தொடர்பைக் கொண்டுள்ளது. இதனாற்றான், இதனைத் தனிவகையான *தீங்குயிலினம்* என வரையறுக்கப்பட்டுள்ளது.

தீங்குயில்கள் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து ஆகிய நாடுகளிலிற் காணப்படுகின்றன. இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.

மேற்கோள்கள்
-----------

* BirdLife International 2004. Phaenicophaeus chlorophaeus. 2006 IUCN Red List of Threatened Species.  தறவிறக்கப்பட்டது 24 யூலை 2007.



1. ↑  BirdLife International (2016). "*Rhinortha chlorophaea*". *IUCN Red List of Threatened Species* **2016**: e.T22684107A93014746. doi:10.2305/IUCN.UK.2016-3.RLTS.T22684107A93014746.en.. பார்த்த நாள்: 17 November 2021.
போமோனா கல்லூரி, அமெரிக்காவின் கலிபோர்னியாவில் உள்ள ஒரு தனியார் கல்லூரி
**தனியார் பல்கலைக்கழகங்கள்** (மற்றும் தனியார் கல்லூரிகள்) என்பது தனியார் நிறுவனம் அல்லது ஒரு தனி நபரால் இயங்கப்டும் பல்கலைக்கழகம் ஆகும். இது பொதுவாக அரசாங்கங்களால் இயக்கப்படுவதில்லை, இருப்பினும் பொது மாணவர் கடன்கள் மற்றும் பல உதவிகள் அரசாங்கத்தினால் பெறப்படுகின்றது. ஒரு தனியார் பல்கலைக்கழகம் அவற்றின் இருப்பிடத்தைப் பொறுத்து அரசாங்க கட்டுப்பாட்டு ஒழுங்குமுறைக்கு உட்பட்டிருக்கலாம். இது பொதுத்துறை பல்கலைக்கழகம் மற்றும் தேசியப் பல்கலைக்கழகத்துடன் வேறுபடுகின்றது. பல தனியார் பலகலைக்கழகங்கள் இலாப நோக்கற்ற அமைப்புப்புடன் இயக்குகின்றது.

இந்தியா
-------

இந்தியாவில் உள்ள பல்கலைக்கழகங்கள் பல்கலைக்கழக மானியக் குழு ஆணையத்தால் அங்கீகரிக்கப்பட்டுள்ளன, இது 1956 ஆம் ஆண்டு பல்கலைக்கழக மானிய ஆணையச் சட்டத்திலிருந்து உருவாக்கப்பட்டது. 2003 ஆம் ஆண்டு முதல் இந்தியாவில் உள்ள தனியார் பல்கலைக்கழகங்கள் பல்கலைக்கழக மானியக் குழு (தனியார் பல்கலைக்கழகங்களில் தரநிலைகளை நிறுவுதல் மற்றும் பராமரித்தல்) விதிமுறைகளின் கீழ் கட்டுப்படுத்தப்படுகின்றன. பல்கலைக்கழக மானியக் குழுவால் 23 ஆகத்து 2022ஆம் ஆண்டு நிலவரப்படி 421 பல்கலைக்கழகங்கள் இயங்குவதாக பட்டியலிடப்பட்டது.

இலங்கை
------

இலங்கை நாட்டில் தனியார் பல்கலைக்கழகங்களை அதிகாரப்பூர்வமாக அங்கீகரிக்கவில்லை, ஆனால் தனியார் நிறுவங்களால் இயங்கும் பல்கலைக்கழகங்களை வெளிப்படையாக தடைசெய்யவில்லை. அவ்வாறு இயங்கும் பல தனியார் கல்லூரிகள் உள்ளன (இந்த நிறுவனங்கள் நிறுவனச் சட்டத்தின் கீழ் பதிவு செய்யப்பட்டுள்ளன).

மேற்கோள்கள்
-----------

1. ↑  "University Grants Commission Act, 1956" (PDF). பல்கலைக்கழக மானியக் குழு (இந்தியா). 3 September 2011 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "UGC (Establishment and Maintenance of Standards in Private Universities) Regulations, 2003" (PDF). University Grants Commission. 22 February 2012 அன்று பார்க்கப்பட்டது.
3. ↑
**கே** என அறியப்படும் **கிருஷ்ணகுமார்** (பிறப்பு: சனவரி 8, 1987; நாகப்பட்டிணம்) தமிழ் திரைப்பட இசையமைப்பாளரும் பாடலாசிரியரும் ஆவார்.

வாழ்க்கைக் குறிப்பு
-------------------

கே என்னும் கிருஷ்ணகுமார், நாகப்பட்டினத்தில் பிறந்தவர். இவர் நான்கு மாத கால குழந்தையாக இருக்கையில் இவரது குடும்பம் சென்னைக்கு குடிபெயர்ந்தது. பத்மா சேஷாத்ரி பள்ளியில் படித்தவர். *லண்டன் ட்ரினிட்டி இசைக் கல்லூரி*யில் Grade -8 சான்றிதழ் பெற்றவர்

திரை இசைக்கு வந்த பின்னணி
-------------------------

2010ம் ஆண்டு யுத்தம் செய் திரைப்படத்தில் இயக்குனர் மிஸ்கினால் அறிமுகப்படுத்தப்பட்டார். அப்படத்தின் வெற்றிக்குப்பிறகு ஆரோகனம், முகமூடி (2012) ஆகிய படங்களுக்கு இசையமைத்துள்ளார்

### படங்கள்

* *சாவி - குறும்படம்*
* "Call Ezee இயக்குனர் வஸந்த் இயக்கியது"
* *இன்கோசரி - கே கே (பின்னணி குரல்)"*
* 'Love/Life/hope - எயிட்ஸ் விழிப்புணர்வு குறும்படம் (கிருத்திகா உதயநிதி, மிஸ்கின்
* யுத்தம் செய் *(2011)*
* *ஆரோகனம்* (2012)
* *முகமூடி* (2012)

வெளி இணைப்புகள்
---------------

* சேரன் நடிக்க மிஷ்கின் இயக்கும் படத்தின் இசையமைப்பாளர் ’கே’ பேட்டி பரணிடப்பட்டது 2012-06-24 at the வந்தவழி இயந்திரம் நக்கீரன் சினிமாவில் இசையமைப்பாளர் கேயின் நேர்முகம்
ஏதென்ஸின் அக்ரோபோலிஸ், கிரீஸ்
**அக்ரோபோலிஸ்** (*acropolis*, கிரேக்க மொழி: Ακρόπολις) என்பது பண்டைக்காலத்தில் கிரேக்க நகரங்களின் குறியீட்டு மையப்பகுதியைக் குறித்தது. சமயம் தொடர்பான கட்டிடங்களும், குடிமக்களுக்கான பொதுக் கட்டிடங்களும் இப்பகுதியில் ஒருங்கே அமைந்திருந்தன. அக்காலத்து ஏதென்ஸின் அக்ரோபோலிஸ் இதற்கு நல்லதொரு எடுத்துக் காட்டு ஆகும்.

அக்ரோபோலிஸ் (Acropolis) என்னும் சொல், *acron* = விளிம்பு, *polis* = நகரமென்னும் இரு கிரேக்கச் சொற்களின் இணைவினால் உருவானது. நேரடியாக மொழி பெயர்க்கும்போது, *நகரத்தின் விளிம்பு* என்ற பொருள் தருகின்றது.

தென்மேற்கிலிருந்து ஏதென்சிலுள்ள அக்ரோபோலிசின் இன்னொரு தோற்றம்
அக்ரோபோலிஸ்கள் உயர்ந்த நிலப்பகுதிகளிலேயே அமைக்கப் பட்டிருக்கின்றன. பொதுவாக செங்குத்தான பக்கங்களைக் கொண்ட குன்றுகளே தேர்ந்து எடுக்கப்பட்டிருக்கின்றன. இத்தகைய இடங்கள் நகரத்தின் பாதுகாப்புக்கு வாய்ப்பான இடங்களாகும். பண்டைய கிரேக்க நகரங்களான ஏதென்ஸ், ஆர்கோஸ் (Argos), தேபிஸ் (Thebes), கொறிந்த் (Corinth) என்பவற்றில் அக்ரோபோலிஸ்கள் இருந்தன. இது கிரேக்க நகரங்கள் தொடர்பிலேயே உருவானபோதும், பிற்காலத்தில் பல இடங்களிலும் உருவான நகர மையங்களும் அக்ரோபோலிஸ் என்று அழைக்கப்பட்டன.

மிகவும் பிரபலமான அக்ரோபோலிஸ், கிரேக்க நாட்டின் ஏதென்ஸ் நகரிலுள்ள அக்ரோபோலிஸே ஆகும். இதனால் எவ்வித அடைமொழியுமின்றி அக்ரோபோலிஸ் என்றால் அது ஏதென்ஸில் உள்ளதையே குறித்தது.

இதனையும் காண்க
--------------

* ஏதென்ஸின் அக்ரோபோலிஸ்

மேற்கோள்கள்
-----------

1. ↑  World Heritage: Acropolis, Athens

வெளியிணைப்புகள்
---------------

விக்கிமீடியா பொதுவகத்தில்,  
 ***Acropolis***   
என்பதின் ஊடகங்கள் உள்ளன. 

* ஏதென்ஸின் அக்ரோபோலிஸ் பரணிடப்பட்டது 2005-06-09 at the வந்தவழி இயந்திரம்
**யு. ராமா ராவ்** (*U. Rama Rao or U. Rama Rau*, இ. மே 12, 1952) சென்னை மாகாணத்தைச் சேர்ந்த ஒரு அரசியல்வாதி. இந்திய தேசிய காங்கிரசைச் சேர்ந்த இவர் தமிழ்நாடு சட்டமன்ற மேலவையின் அவைத்தலைவராகப் பணியாற்றியுள்ளார்

ராமா ராவ் ஒரு மருத்துவர். டாக்டர் டி. எம். நாயருடன் இணைந்து *ஆண்டிசெக்ப்டிக்* என்ற மருத்துவ ஆய்விதழை நடத்தியவர். இந்திய மருத்துவ சங்கத்தின் நிறுவனர்களில் ஒருவரான இவர் பின்னாளில் அதன் தலைவராகவும் பணியாற்றினார். சென்னை மாநகராட்சி உறுப்பினராகப் பணியாற்றி பின் 1927 இல் தமிழ்நாடு சட்டமன்ற உறுப்பினரானார். 1935 இல் சென்னை சங்கீத அகாதமியை உருவாக்குவதில் பெரும் பங்காற்றிய இவர் பின் அதன் தலைவராகப் பணியாற்றினார். பிரித்தானிய இந்தியாவின் நடுவண் நாடாளுமன்றத்தின் மேலவையான மாநிலங்களவை உறுப்பினராகவும் பணியாற்றினார். 1937-45 காலகட்டத்தில் சென்னை மாகாண நாடாளுமன்ற மேலவைத் தலைவராகப் பதவி வகித்தார்.

இவரது மகன் கிருஷ்ண ராவும் ஒரு மருத்துவர் மற்றும் அரசியல்வாதி; கொள்ளுப் பேரன் அரவிந்த் அடிகா ஒரு புகழ்பெற்ற எழுத்தாளர்.

மேற்கோள்கள்
-----------

1. ↑  Historic moments, historic personalities
2. ↑  "A lineage of success". 2012-11-10 அன்று மூலம் பரணிடப்பட்டது. 2011-11-14 அன்று பார்க்கப்பட்டது.
3. ↑  British Medical Journal, Medicine in India, May 22, 1954
4. ↑  "Tamil Nadu Legislative Assembly, I assembly resume" (PDF). 2011-09-04 அன்று மூலம் (PDF) பரணிடப்பட்டது. 2011-11-14 அன்று பார்க்கப்பட்டது.

வெளி இணைப்புகள்
---------------

* ராமா ராவ் வாழ்க்கை வரலாறு
* ஆண்டிசெப்டிக் இதழில் வெளியான இரங்கல் செய்தி
இதே பெயரில் வெளிவந்த ஏனைய திரைப்படங்கள் பற்றி அறிய 1938, 1956 கட்டுரைகளைப் பார்க்க.

**தெனாலிராமன்** 2014ம் ஆண்டு திரைக்கு வந்த தமிழ் மொழி நகைச்சுவைத் திரைப்படம். இந்த திரைப்படம் 3 ஆண்டிற்கு பிறகு நடிகர் வடிவேலு நடித்த திரைப்படம் ஆகும். கல்பாத்தி அகோரம் தயாரிப்பில் யுவராஜ் தயாளன் இயக்கத்தில் வெளிவந்த இத்திரைப்படத்தின் திரைக்கதை, வசனத்தை ஆரூர்தாஸ் எழுதினார்.

டி இமான் இசையமைப்பில் வாலி, புலமைப்பித்தன், நா. முத்துகுமார் ஆகியோர் பாடல்களை எழுதுயுள்ளார்கள். ராம்நாத் செட்டி ஒளிப்பதிவாளராகவும், எம். பிரபாகர் கலை இயக்குநராகவும் பணியாற்றினார்.

கதை சுருக்கம்
-------------

வெளியுலகம் தெரியாமல் ஆட்சி நடத்திக் கொண்டிருக்கும் மன்னனுக்கு அனைத்தையும் புரிய வைப்பவனே இந்த ‘தெனாலிராமன்’.
விகட நகரத்தை ஆளும் மன்னனின் (வடிவ«லு) அரசவையில் இருக்கும் 9 ‘நவரத்தின மந்திரிகள்’ மற்றும் ராஜதந்திரி (ராதாரவி) ஆகியோர் மக்கள் நலத்திட்டப் பணிகளை கவனித்து வருகின்றனர். மன்னனை ஏமாற்றி, சீன வியாபாரிகளை விகட நகரத்திற்கு வியாபாரம் செய்ய அழைத்து வருவதற்கு 9 மந்திரிகளுடன் இணைந்து திட்டம் தீட்டுகிறார் ராதாரவி. அதில் ஒருவர் மன்னனுக்கு துரோகம் செய்ய மனமில்லாமல் எதிர்ப்புத் தெரிவிக்க அவரை கொலை செய்து இயற்கை மரணம்போல் காட்டுகிறார்கள். அரசவையில் காலியாகும் அந்த மந்திரிப் பதவியை தன் சமயோஜித புத்திக்கூர்மையால் கைப்பற்றுகிறார் தெனாலிராமன் (வடிவேலு). உண்மையில் தெனாலிராமன் அரசவையில் இடம்பிடித்தது ஆட்சிபுரிய அல்ல... மக்களுக்கு நன்மை செய்யாமல் இருக்கும் மன்னனை கொலை செய்வதற்கு மாறுவேடத்தில் வந்த போராளி. ஆனால், அரண்மனைக்குள் நுழைந்தபிறகுதான் தெரிகிறது.... இத்தனைக்கும் காரணம் மன்னன் அல்ல, அந்த மந்திரிகள்தான் என்று! இதன் பிறகு ‘தெனாலிராமன்’ என்ன செய்தார் என்பது மீதிப்படம்.

நடிகர்கள்
---------

* வடிவேலு -தெனாலிராமன் , மன்னர்
* மீனாட்சி தீக்ஷித் - மாதுளை
* ராதாரவி
* மனோபாலா - நவரத்ன அமைச்சர்
* ஜி. எம். குமார்

இயக்குனர்
---------

வடிவேலுவுக்கு இரட்டை வேடக் கதையை அமைத்து, ‘தெனாலிராமன்’ படத்தின் மூலம் தனது இரண்டாவது படத்தை கொடுத்திருக்கிறார் இயக்குனர் யுவராஜ் தயாளன்.

மேற்கோள்கள்
-----------

1. ↑  Tenaliraman budget - International Business Times Canada
2. ↑  தெனாலிராமன் முதல் 4 நான்கு நாட்களில் வருவாய் - boxofficetotal.com

| * பா
* உ
* தொ
யுவராஜ் தயாளன் இயக்கிய திரைப்படங்கள் |
| --- |
| 
* *போட்டா போட்டி* (2011)
* *தெனாலிராமன்* (2014)
* *எலி* (2015)

 |
1892 map of South America

**தென் அமெரிக்காவின் வரலாறு** என்பது கடந்த காலத்தைப் பற்றிய ஆய்வு ஆகும். இது குறிப்பாக எழுதப்பட்ட பதிவுகள், வாய்வழி வரலாறுகள், மரபுகள் ஆகியவற்றின் வழியாக தென் அமெரிக்க கண்டத்தில் தலைமுறை தலைமுறையாக கடத்தப்படுகிறது. தென் அமெரிக்க வரலாறானது பரந்து பட்ட மனித கலாச்சாரங்களையும் நாகரிகங்களையும் கொண்டது. அமெரிக்காவின் மிகப் பழமையான நாகரிகம் நார்ட் சாக்கோ நாகரிகம் ஆகும். இது பெருவில் அமைந்துள்ளது. மேலும் உலகில் ஆறு தனித்துவமான நாகரிகங்களில் இதுவும் ஒன்று ஆகும். இந்த நாகரீகமானது எகிப்தின் பிரமிடுகளின் சமகாலத்தவை. இது கிட்டத்தட்ட இரண்டு ஆயிரம் ஆண்டுகளுக்கு மேஸோமேரியன் ஓல்மேக்கை முன்னிலைப்படுத்தியது.

16 மற்றும் 19 ம் நூற்றாண்டுகளில் ஐரோப்பிய காலனி ஆதிக்கம், அந்நாட்டு மக்கள், அடிமைகள் ஆகியோரால் பிரச்சனைகள், கலக்கம் நிறைந்த இடமாக மாறியது. 19 ம் நூற்றாண்டில் ஸ்பானிய அரசுக்கு எதிரான சுதந்திரப் புரட்சியில் வென்ற பின் தென் அமெரிக்காவில் சமூக மற்றும் அரசியல் மாற்றங்கள் ஏற்படத் தொடங்கின. இதனால் நாட்டு வளர்ச்சி திட்டங்கள், ஐரோப்பாவில் இருந்து இடம்பெயர்ந்தவர்களை ஏற்றுக் கொள்ளுதல், பன்னாட்டு வாணிப வளர்ச்சி, அருகில் உள்ள நாடுகளைக் காலணி ஆதிக்கத்தின் கீழ் கொண்டு வருதல் மற்றும் தன் வளர்ச்சியை சமநிலைப் படுத்திக் கொள்ளப் போர்கள் ஆகியவை நடைபெற்றன. இக்கால கட்டத்தில் தான் இந்தியரின் உரிமைகள் மற்றும் கடமைகள், அங்கீகாரம் பெற்றது.

வரலாற்றுக்கு முற்பட்ட காலம்
---------------------------

வான்வழி காட்சி அமேசான் மழைக்காடுகள் அருகே, மனௌசு

முதல்ஊழி மற்றும் முற்கால மெசோஜோக் ஊழிக்காலத்தில் தென் அமெரிக்கா மற்றும் ஆப்பிரிக்கா கண்டங்கள் ஆகியவை கோண்ட்வானா என்ற நிலப்பகுதியாக இணைந்திருந்தன. இது மீப்பெரும் கண்டத்தின் ஒரு பகுதி ஆகும். பின்னர் ஆப்பிரிக்காவில் இருந்து பிரிந்து தென் அமெரிக்கா மற்றும் அண்டார்டிக்கா கண்டங்கள் உருவாயின. இக்கண்டங்கள் பிரிந்து தனித்தனி தீவுகளாக மாறின. முப்பது மில்லியன் ஆண்டுகளுக்கு பின் தென் அமெரிக்கா உலகின் பிற பகுதிகளில் இருந்து தனிமைப் படுத்தப்பட்டது. இது கண்டத்தில் உள்ள உயிர் இனங்களின் பரிணாம வளர்ச்சிக்கு வழிவகுத்தது.

மியோசைன் பிற்பகுதியில் மில்லியன் ஆண்டுகள் கடந்தபிறகு, தென் அமெரிக்கா வட அமெரிக்காவுடன் பனாமா இணைப்புடன் இணைந்தது. பனமா இணைப்பு பொலிவர் இணைப்புடன் தொடர்புடையது. அமெரிக்கவுடனான பரிமாற்றம் இரு கண்டங்களிலிருந்தும் உயிரியலை மாற்றியது. சோம்பல் விலங்கின் படிமம் தென் அமெரிக்காவில் கண்டுபிடிக்கப்பட்ட முதல் படிமம் ஆகும். இது கறுப்பு கரடியின் அளவில் இருந்தது. வட அரைக்கோளத்தில் இருந்த மிருகங்கள் தென் அமெரிக்காவை நோக்கி இடம் பெயர்ந்தன. ஆனால் தெற்கிலிருந்து வடக்குக்கு இடப்பெயர்ச்சி குறிப்பிடும்படி நிகழவில்லை. வட அமெரிக்க விலங்கினங்களின் ஊடுருவலின் விளைவாக, தென் அமெரிக்க இனங்களின் நூற்றுக்கணக்கான பகுதிகள் சிறிய காலப்பகுதியில் அழிந்து விட்டன. தற்போதைய அமெரிக்காஇல் தென் அமெரிக்க பாலூட்டிகளில் சுமார் 60% வட அமெரிக்க இனங்களிலிருந்து உருவானவை. சில உயிரினங்கள் வட அமெரிக்கவின் சூழ்நிலையை ஏற்று அங்கு வாழ்கின்றன. சோம்பல் விலங்கு தவிர எறும்புத்தின்னி, கெபிபரா, அர்மடிலோ ஆகிய மிருகங்களும்தொடர்ந்து வட அமெரிக்கா சென்றன. டெரர் பறவை தென் அமெரிக்காவில் இருந்து வட அமெரிக்கவிற்கு செல்வது கண்டறியப்பட்டுள்ளது.

மேற்கோள்கள்
-----------

1. ↑  Marshall, 1988, p.380
2. ↑  Marshall, 1988, p.382
3. ↑  Marshall, 1988, p.387